
Eiropas Savienības  Kohēzijas fonda līdzfinansētā projekta 

„Ūdenssaimniecības pakalpojumu attīstība Jēkabpilī, IV kārta”
(identifikācijas Nr. 5.3.1.0/16/I006)
Iepirkuma procedūras
„Būvuzraudzības pakalpojumi ārējo kanalizācijas inženiertīklu  būvdarbiem Jēkabpilī” 
(Identifikācijas Nr. JŪ-2017/01)
NOLIKUMS

1. Iepirkuma identifikācijas numurs
Iepirkuma identifikācijas Nr. JŪ-2017/01
2. Pasūtītājs un Pasūtītāja kontaktpersona

Pasūtītājs: 

Sabiedrība ar ierobežotu atbildību „Jēkabpils ūdens”

reģistrācijas numurs 45403000395,

Jaunā iela 60, Jēkabpils, LV-5201, Latvija 

Elektroniskā pasta adrese: info@jekabpilsudens.lv
Mājaslapas adrese: www.jekabpilsudens.lv 
Mājaslapas iepirkumu sadaļas vietnes adrese : http://jekabpilsudens.lv/lv/page-885861 

Pasūtītāja kontaktpersonas: 

Tehniskie jautājumi: Attīstības un investīciju daļas vadītāja/komunālinženiere Lilija Berģe

Tālruņa Nr.: 65232622, 29992138,
Elektroniskā pasta adrese: lilija.berge@jekabpilsudens.lv 

Citi jautājumi: Dokumentu pārvaldības daļas vadītāja/juriskonsulte  Iveta Ozoliņa

Tālruņa Nr.: 65232622, 65232036,
Elektroniskā pasta adrese: info@jekabpilsudens.lv 
3. Iepirkuma priekšmeta apraksts, apjoms, iepirkuma nomenklatūras CPV kods

3.1. Iepirkuma priekšmeta apraksts

Iepirkuma priekšmets ir Būvuzraudzības pakalpojumi ārējo kanalizācijas inženiertīklu būvdarbiem Jēkabpilī (turpmāk – Pakalpojums).
3.2. Iepirkuma priekšmeta apjoms
Iepirkuma priekšmeta apjoms norādīts Tehniskajā specifikācijā (1.pielikums). 

3.3. Iepirkuma nomenklatūras kods

CPV 71247000-1

4. Iepirkuma līguma izpildes laiks un vieta 
4.1. Līguma izpildes laiks ir no Pakalpojuma līguma noslēgšanas (parakstīšanas) dienas līdz būvdarbu nodošanai ekspluatācijā. Plānotais būvdarbu uzsākšanas datums ir 2017.gada 1.augusts. Plānotais būvdarbu izpildes termiņš 1.kārtai ir 2018.gada 30.novembris (ieskaitot būvobjekta nodošanu ekspluatācijā), 2.kārtai - 2019.gada 30.jūnijs (ieskaitot būvobjekta  nodošanu ekspluatācijā).
4.2. Līguma izpildes vieta ir Jēkabpils pilsēta.

5. Piedāvājuma iesniegšanas un atvēršanas vieta, laiks un kārtība

5.1. Pretendentam piedāvājums jāiesniedz līdz 2017.gada 23.maijam plkst. 11:00, Jaunā ielā 60, 2.stāvā (pie sekretāres) Jēkabpilī, LV-5201. Piedāvājumu iesniedz personīgi vai atsūtot pa pastu. Pasta sūtījumam jābūt saņemtam šajā punktā norādītajā adresē līdz norādītajam termiņam. Iesniegtais piedāvājums ir Pasūtītāja īpašums un atpakaļ netiek izsniegts.
5.2. Pretendentu piedāvājumus Pasūtītājs reģistrē, norādot Pretendenta nosaukumu, reģistrācijas numuru, adresi, tālruņa  un faksa numuru, elektroniskā pasta adresi, iesniegšanas datumu un laiku. 

5.3. Piedāvājumi, kas iesniegti pēc piedāvājuma iesniegšanas termiņa beigām vai kura ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, Pasūtītājs neizskatīta un atdod atpakaļ Pretendentam.
5.4. Piedāvājumi tiks atvērti 2017.gada 23.maijā plkst. 11:00, Jaunā ielā 60, Jēkabpilī, LV-5201. Piedāvājumu atvēršana ir atklāta. 
5.5. Piedāvājumus atver to iesniegšanas secībā, nosaucot Pretendentu, piedāvājuma iesniegšanas laiku un piedāvāto cenu. Pēc piedāvājumu atvēršanas sanāksmes dalībnieka pieprasījuma Pasūtītājs uzrāda Finanšu piedāvājumu, kurā norādīta piedāvātā cena.
5.6. Pirms piedāvājuma iesniegšanas ieinteresētais piegādātājs (vai tā pilnvarotais pārstāvis, iesniedzot ieinteresētā piegādātāja pilnvaras oriģinālu) saņem  piedāvājuma sagatavošanai  būvprojektu minimālā sastāvā elektroniskā formātā un parakstās par konfidencialitātes prasību ievērošanu atbilstoši Konfidencialitātes apliecinājuma veidnei (3.7.pielikums).
6. Piedāvājuma derīguma termiņš
6.1. Pretendenta iesniegtajam piedāvājumam jābūt derīgam, tas ir saistošam Pretendentam, līdz iepirkuma līguma noslēgšanai, bet ne mazāk kā 90 (deviņdesmit) kalendāra dienas no piedāvājumu iesniegšanas beigu termiņa.
6.2. Ja objektīvu iemeslu dēļ Pasūtītājs nevar noslēgt iepirkuma līgumu piedāvājuma derīguma termiņā, Pasūtītājs var rakstiski lūgt Pretendentus pagarināt sava piedāvājuma derīguma termiņu.
6.3. Ja Pretendents piekrīt pagarināt sava piedāvājuma derīguma termiņu, Pretendents to rakstiski paziņo Pasūtītājam, kā arī nosūta Pasūtītājam bankas vai apdrošinātāja, kas izsniedzis piedāvājuma nodrošinājumu, rakstisku apliecinājumu par piedāvājuma nodrošinājuma termiņa pagarināšanu līdz pagarinātā piedāvājuma derīguma termiņa beigām vai jaunu piedāvājuma nodrošinājumu.

7. Ieinteresēto piegādātāju sanāksmes norises vieta, datums un laiks
7.1. Ieinteresēto Piegādātāju sanāksmi rīko, ja ne vēlāk kā 7 (septiņas) dienas pirms piedāvājuma iesniegšanas termiņa pēdējās dienas ir saņemti vismaz divu ieinteresēto Piegādātāju  priekšlikumi rīkot ieinteresēto Piegādātāju sanāksmi. Sanāksmi rīko ne vēlāk kā 5 (piecas) dienas pirms piedāvājumu iesniegšanas termiņa pēdējās dienas, un informāciju par sanāksmi Pasūtītājs ievieto savā mājaslapā http://jekabpilsudens.lv/lv/page-885861 vismaz 3 (trīs) dienas iepriekš.
7.2. Ieinteresēto piegādātāju sanāksmes protokolu Pasūtītājs publicē savā mājaslapā http://jekabpilsudens.lv/lv/page-885861 . 

8. Saziņa

8.1. Saziņa starp Pasūtītāju un Ieinteresētajiem piegādātājiem iepirkuma procedūras ietvaros notiek latviešu valodā pa pastu vai elektronisko pastu.

8.2. Saziņas dokumentā ietver iepirkuma procedūras nosaukumu un identifikācijas numuru.
8.3. Ieinteresētais piegādātājs saziņas dokumentu nosūta uz nolikumā norādīto Pasūtītāja pasta adresi vai elektroniskā pasta adresi: info@jekabpilsudens.lv.

8.4. Saziņas dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.
8.5. Papildu informāciju Ieinteresētais piegādātājs var pieprasīt ne vēlāk kā 7 (septiņas) dienas pirms piedāvājuma iesniegšanas termiņa beigām. Pasūtītājs papildu informāciju sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.

8.6. Papildu informāciju Pasūtītājs nosūta Pretendentam, kas uzdevis jautājumu, un vienlaikus šo informāciju ievieto mājas lapā http://jekabpilsudens.lv/lv/page-885861 , norādot arī uz uzdoto jautājumu.
8.7. Ja Pasūtītājs izdara grozījumus nolikumā, tas vienas darbdienas laikā ievieto šo informāciju savā mājas lapā http://jekabpilsudens.lv/lv/page-885861.
9. Prasības piedāvājuma noformējumam un iesniegšanai
9.1. Pretendents nevar iesniegt piedāvājuma variantus. 
9.2. Piedāvājumam jābūt noformētam atbilstoši nolikuma prasībām.
9.3. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem. Dokumentiem, kas iesniegti citā valodā, jābūt pievienotam apliecinātam tulkojumam latviešu valodā.
9.4. Pretendenta iedāvājums sastāv no  dokumentiem (daļām):
a. Pieteikums dalībai iepirkuma procedūrā un Atlases dokumenti
b. Piedāvājuma nodrošinājums 

c. Tehniskais piedāvājums 
d. Finanšu piedāvājums 

9.5. Piedāvājums jāiesniedz slēgtā (aizlīmēta) iepakojumā, kurā ievieto piedāvājuma 1 (vienu) oriģinālu un 1 (vienu) kopiju elektroniskā formātā un elektroniskā datu nesēja. Uz eksemplāriem, atbilstoši to saturam, norāda „Oriģināls” vai „Kopija”. Finanšu piedāvājuma elektroniskā versija jāiesniedz arī MS Excel programmā.

9.6. Uz iepakojuma norāda:

SIA „Jēkabpils ūdens”, reģistrācijas Nr. 45403000395, Jaunā iela 60, Jēkabpils, LV-5201

Piedāvājums iepirkuma procedūrai „Būvuzraudzības pakalpojumi ārējo kanalizācijas inženiertīklu būvdarbiem Jēkabpilī”” (identifikācijas Nr. JŪ-2017/01).

Neatvērt līdz 2017.gada 23.maijam plkst. 11:00.
<Pretendenta nosaukums, reģistrācijas numurs, juridiskā un pasta adrese, tālruņa un faksa numurs, 
elektroniskā pasta adrese>
<Pretendenta kontaktpersonas vārds, uzvārds, telefona numurs un elektroniskā pasta adrese>
9.7. Piedāvājuma dokumentiem (izņemot piedāvājuma nodrošinājumu) jābūt cauršūtiem, sanumurētām lapām un parakstītam, ar pievienotu satura rādītāju.
9.8. Piedāvājumā iekļautajām dokumentu kopijām jābūt apliecinātām normatīvajos aktos noteiktajā kārtībā.
9.9. Pretendents iesniedz parakstītu piedāvājumu, tādējādi apliecinot, ka ir pilnībā iepazinies ar nolikumu un ir pilnībā atbildīgs par piedāvājumā iekļauto informāciju.  Piedāvājumu paraksta pretendenta amatpersona ar pārstāvības tiesībām vai Pretendenta pilnvarotā persona, pievienojot pilnvaras oriģinālu.
9.10. Pretendenta piedāvājums tālāk netiks vērtēts, ja tas būtiski neatbildīs nolikuma prasībām.
10. Piedāvājuma nodrošinājums

10.1. Iesniedzot piedāvājumu Pretendents iesniedz piedāvājuma nodrošinājumu 600 euro (seši simti euro) apmērā, kuru izsniegusi Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā. Piedāvājuma oriģināleksemplārā iešūta pretendenta apliecināta piedāvājuma nodrošinājuma kopija un atsevišķi pie piedāvājuma oriģināleksemplāra pievienots piedāvājuma nodrošinājuma oriģināls (neiešūts). Piedāvājuma nodrošinājumā jābūt atrunātam, ka piedāvājuma nodrošinājuma devējs apņemas izmaksāt Pasūtītājam piedāvājuma nodrošinājuma summu pilnā apmērā pēc Pasūtītāja pieprasījuma, ja:
a.  Pretendents atsauc savu piedāvājumu, kamēr ir spēkā piedāvājuma nodrošinājums,
b. Pretendents, kuram  piešķirtas iepirkuma līguma slēgšanas tiesības, neparaksta līgumu Pasūtītāja noteiktajā termiņā,
c. Pretendents, kurš ir noslēdzis iepirkuma līgumu, līgumā noteiktajā termiņā un kārtībā neiesniedz Pasūtītājam līguma izpildes nodrošinājumu. 

10.2. Ja kā piedāvājuma nodrošinājumu Pretendents iesniedz  apdrošināšanas polisi, pielikumā jāpievieno maksājuma apliecinošs dokuments (kopija), kas apliecina apdrošināšanas prēmijas veikto apmaksu pilnā apmērā.
10.3. Ja piedāvājuma nodrošinājumu iesniedz piegādātāju apvienība, t. sk. personālsabiedrība, piedāvājuma nodrošinājumam jābūt izdotam uz visu personālsabiedrības vai piegādātāju apvienības dalībnieku vārdiem vai uz pilnvarotā pārstāvja vārda.

10.4. Piedāvājuma nodrošinājumam ir jābūt spēkā īsākajam no šādiem termiņiem:

a. līdz piedāvājuma derīguma termiņam vai piedāvājuma derīguma termiņa pagarinājumam, kuru Pasūtītājam rakstveidā paziņojis Pretendents un Piedāvājuma nodrošinājuma izsniedzējs,

b. līdz dienai, kad Pretendents, kurš ir atzīts par uzvarētāju, saskaņā ar iepirkuma līguma noteikumiem iesniedz līguma izpildes nodrošinājumu,
c. līdz iepirkuma līguma noslēgšanai.
10.5. Piedāvājuma nodrošinājumu Pasūtītājs atdod Pretendentiem šādā kārtībā:

a. Pretendentam, ar kuru Pasūtītājs ir noslēdzis iepirkuma līgumu, - pēc iepirkuma līguma izpildes nodrošinājuma iesniegšanas,

b. pārējiem Pretendentiem -  10 (desmit) darba dienu laikā pēc iepirkuma līguma ar  Pretendentu, kuram piešķirtas tiesības slēgt iepirkuma līgumu noslēgšanas,
c. Pretendentam, kurš nepiekrīt sava piedāvājuma derīguma termiņa pagarināšanai, - pēc piedāvājuma derīguma termiņa beigām.

11. Līguma izpildes nodrošinājums

Līguma izpildes nodrošinājums ir 20% (divdesmit procenti)  no līguma summas. To sagatavo un iesniedz  saskaņā ar  Iepirkuma līguma projekta 2.4.2.punktu. 

12. Pretendentu atlases prasības
12.1. Nosacījumi dalībai iepirkuma procedūrā

12.1.1. attiecībā uz Pretendentu nepastāv Sabiedrisko pakalpojumu sniedzēju iepirkumu likuma (turpmāk – SPSIL) 48.panta pirmajā daļā minētie izslēgšanas nosacījumi;

12.1.2. nosacījumi dalībai iepirkuma procedūrā attiecas uz Pretendentu (ja pretendents ir fiziska vai juridiska persona), personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai personu apvienības dalībnieki (ja piedāvājumu iesniedz personu apvienība) un apakšuzņēmējiem, uz kuru iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām. Uz apakšuzņēmējiem, kuriem Pretendents Pakalpojuma sniegšanai  plāno nodot vismaz 10% (desmit procentus) no Pakalpojuma kopējās cenas, ir attiecināmi SPSIL 48.panta pirmās daļas 2.-8.punktā minētie izslēgšanas nosacījumi;
12.1.3. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī Personas, tai skaitā apakšuzņēmēji uz kuru iespējām Pretendents balstās, normatīvajos tiesību aktos noteiktajos gadījumos ir reģistrēti komercreģistrā Latvijā vai līdzvērtīgā reģistrā ārvalstīs;

12.1.4. Personu apvienībai, ja tai tiks piešķirtas tiesības slēgt  līgumu, 10 (desmit) darbdienu laikā pēc Pasūtītāja paziņojuma par līguma slēgšanas tiesību piešķiršanu saņemšanas, jāizveido personālsabiedrība un jāreģistrējas Latvijas Republikas normatīvajos aktos noteiktajā kārtībā.
12.2. Prasības attiecībā uz Pretendenta atbilstību profesionālās darbības veikšanai  

12.2.1. Pretendents, personālsabiedrības biedrs, personu apvienības dalībnieks (ja piedāvājumu iesniedz personālsabiedrība vai personu apvienība) vai Persona, tai skaitā, apakšuzņēmējs uz kuras iespējām Pretendents balstās, kas veiks Pakalpojumu, kuru veikšanai nepieciešama reģistrācija Būvkomersantu reģistrā, ir reģistrēts Būvkomersantu reģistrā vai attiecīgā profesionālā reģistrā ārvalstīs, vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu;

12.2.2.  Pretendenta piedāvātajam:

a. galvenajam būvuzraugam ir spēkā esošs būvprakses sertifikāts ūdensapgādes un kanalizācijas sistēmu, ieskaitot ugunsdzēsības sistēmas, būvdarbu būvuzraudzības reglamentētajā jomā;

b. būvuzraugam kanalizācijas tīklu izbūvei ir spēkā esošs būvprakses sertifikāts ūdensapgādes un kanalizācijas sistēmu, ieskaitot ugunsdzēsības sistēmas, būvdarbu būvuzraudzības reglamentētajā jomā.
Ārvalstu Pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai. Pretendents iesniedz apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar Pretendentu tiks noslēgts iepirkuma līgums, tas ne vēlāk kā 5 (piecu) darbadienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.
12.3. Prasības attiecībā uz Pretendenta saimniecisko un finansiālo stāvokli

Pretendenta vidējais gada finanšu apgrozījums
 attiecībā uz ārējo ūdensapgādes un kanalizācijas inženiertīklu būvdarbu būvuzraudzību iepriekšējo trīs gadu (2016, 2015, 2014.) periodā nav mazāks par piedāvāto Pakalpojuma kopējo cenu bez PVN. Attiecībā uz Pretendentiem, kas savu darbību tirgū uzsākuši vēlāk, vidējais gada finanšu apgrozījums par ārējo ūdensapgādes un/vai kanalizācijas inženiertīklu būvdarbu būvuzraudzību  jāiesniedz par visu darbības periodu.
12.4. Prasības attiecībā uz Pretendenta tehniskajām un profesionālajām spējām

12.4.1. Pretendents iepriekšējo piecu gadu (2016, 2015, 2014, 2013, 2012) laikā līdz piedāvājuma iesniegšanas brīdim ir veicis būvuzraudzības pakalpojumus vismaz 2 (divos)  līdzvērtīgos būvdarbu būvuzraudzības līgumos.
Par 2 (diviem) līdzvērtīgiem līgumiem iepirkuma ietvaros tiks uzskatīti būvuzraudzības pakalpojumu līgumi, kuros katrā ir veikta  ārējo kanalizācijas inženiertīklu  būvdarbu būvuzraudzību par vismaz 7 km ārējo kanalizācijas inženiertīklu un 4 kanalizācijas sūkņu staciju izbūvi.

Jaundibinātiem uzņēmumiem, kas tirgū darbojas mazāk par šajā punktā norādīto termiņu, informācija jāiesniedz par visu darbības periodu.
12.4.2. Pretendents var nodrošināt šādus galvenos speciālistus:

12.4.2.1. galveno būvuzraugu, kurš iepriekšējo piecu gadu (2016, 2015, 2014, 2013, 2012) laikā līdz piedāvājuma iesniegšanas brīdim  ir vadījis vismaz 2 (divu) līdzvērtīgu līgumu būvdarbu būvuzraudzību, kur katrā  ir veikta ārējo kanalizācijas inženiertīklu būvdarbu būvuzraudzība vismaz 7 km ārējo kanalizācijas inženiertīklu un 4 kanalizācijas sūkņu staciju izbūvē;
12.4.2.2. būvuzraugu kanalizācijas tīklu izbūvei,  kurš iepriekšējo piecu gadu (2016, 2015, 2014, 2013, 2012) laikā līdz piedāvājuma iesniegšanas brīdim ir piedalījies 2 (divu) līdzvērtīgu līgumu ārējo kanalizācijas inženiertīklu būvdarbu būvuzraudzībā, kur katrā  ārējo kanalizācijas inženiertīklu izbūves garums ir vismaz 7 km un  izbūvētas vismaz 4 kanalizācijas sūkņu stacijas.
12.4.3. Visiem pakalpojumiem jābūt izpildītiem, tas nozīmē, būvdarbiem jābūt pabeigtiem un būvobjektiem nodotiem ekspluatācijā atbilstoši spēkā esošajiem normatīvajiem tiesību aktiem.
12.4.4. Galvenais būvuzraugs un Būvuzraugs kanalizācijas tīklu izbūvei var būt viena un tā pati persona, ja attiecīgajam speciālistam izpildās nolikumā izvirzītās prasības.
12.4.5. Galvenajam būvuzraugam un Būvuzraugam kanalizācijas tīklu izbūvei jābūt reģistrētiem Būvkomersantu reģistrā kā Pretendenta  vai  Pretendenta piedāvāto apakšuzņēmēju līgumdarbiniekiem, vai jāiesniedz savstarpēja vienošanās vai līgums par šajā iepirkumā paredzēto darbu veikšanu, kurā ir arī apliecinājums, ka  līguma slēgšanas tiesību piešķiršanas gadījumā, līdz Pakalpojumu līguma slēgšanai dienai (ne vēlāk kā 10 (desmit) darbdienu laikā no lēmuma par Iepirkuma līguma slēgšanas tiesībām paziņošanas) speciālisti tiks reģistrēti Būvkomersantu reģistrā kā Pretendenta vai apakšuzņēmēja līgumdarbinieki saskaņā ar MK noteikumiem Nr.500 „Vispārīgie būvnoteikumi”.
12.4.6. Pretendents var nodrošināt Tehniskajā specifikācijā atbilstošu tehnisko aprīkojumu (5.pielikums).
12.4.7. Pretendents Pakalpojuma sniegšanai var piesaistīt apakšuzņēmējus un balstīties uz apakšuzņēmēju iespējām, lai apliecinātu, ka Pretendenta kvalifikācija atbilst nolikumā minētajām kvalifikācijas prasībām. Šādā gadījumā Pretendents pierāda, ka viņa rīcībā būs nepieciešamie resursi. 

13. Pretendenta Piedāvājuma dokumenti 

13.1. Pieteikums un Atlases dokumenti:
13.1.1. Pieteikums dalībai iepirkuma procedūrā atbilstoši nolikuma 3.1.pielikumam Pieteikumu dalībai iepirkuma procedūrā.
13.1.2. Ja  piedāvājumu paraksta pilnvarotā persona, pilnvara, kas apliecina piedāvājumu parakstījušās personas tiesībspēju atbilstoši juridiskās personas darbību regulējošiem dokumentiem.
13.1.3. Ja Pretendents un/vai apakšuzņēmējs nav reģistrējušies Latvijas Būvkomersantu reģistrā,  apliecinājums, ka Pretendents un/vai apakšuzņēmējs reģistrēsies Latvijas Būvkomersantu reģistrā 10 (desmit) darbdienu laikā pēc Pasūtītāja paziņojuma par iepirkuma līguma slēgšanas tiesību saņemšanas.
13.1.4.
Ja piedāvājumu iesniedz ārvalstu Pretendents un/vai Pretendents Pakalpojuma izpildē plāno iesaistīt  ārvalstu apakšuzņēmējus:
13.1.4.1    
ārvalstu Pretendenta un/vai ārvalstu apakšuzņēmēja reģistrācijas apliecības kopija vai līdzvērtīgs dokuments;
13.1.4.2               ārvalstu Pretendenta un/vai ārvalstu apakšuzņēmēja attiecīga profesionālā reģistra izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu;
13.1.4.3               ārvalstu persona, kas nav reģistrēta Latvijas Būvkomersantu reģistrā, iesniedz apliecinājumu, ka gadījumā, ja tiks pieņemts lēmums par iepirkuma līguma slēgšanas tiesību piešķiršanu, tā līdz iepirkuma līguma slēgšanas dienai tiks reģistrēta Latvijas Būvkomersantu reģistrā (reģistrācija jāveic 10 (desmit) darbdienu laikā no dienas, kad saņemts Pasūtītāja paziņojums par līguma slēgšanas tiesību piešķiršanu;
13.1.4.4                dokuments, ko ne agrāk kā 6 (sešus) mēnešus pirms piedāvājuma iesniegšanas izdevusi attiecīgās valsts kompetenta institūcija un kas apliecina, kā ārvalstu Pretendents un/vai ārvalstu apakšuzņēmējs nav pasludināts par maksātnespējīgu, neatrodas likvidācijas stadijā vai tā saimnieciskā darbība nav apturēta vai pārtraukta, vai nav uzsākta tiesvedība par ārvalstu Pretendenta un/vai ārvalstu apakšuzņēmēja bankrotu,
13.1.4.5                izziņa vai apliecinājums, ko ne agrāk kā 6 (sešus) mēnešus pirms piedāvājuma iesniegšanas izdevusi Valsts ieņēmumu dienestam līdzvērtīga nodokļu administrācijas iestāde valstī, kurā Pretendents reģistrēts, un kura apliecina, ka ārvalstu Pretendentam un/vai ārvalstu apakšuzņēmējam nav nodokļu vai valsts sociālās apdrošināšanas obligāto iemaksu parādu lielāku par 150 euro. Ja ārvalstīs minētās izziņas netiek izdotas, tās aizstāj ar zvērestu vai, ja zvēresta došanu attiecīgās valsts normatīvie tiesību akti neparedz, - ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai tā reģistrācijas (pastāvīgās dzīvesvietas) valstī.
13.2. Pretendenta parakstīts apliecinājums/izziņa par Pretendenta vidējo gada finanšu apgrozījumu
 attiecībā uz ārējo ūdensapgādes un kanalizācijas inženiertīklu būvdarbu būvuzraudzību iepriekšējos trīs gados (2016, 2015, 2014.), kas apliecina atbilstību nolikuma 12.3.punktam.
Pretendentiem, kas savu darbību tirgū uzsākuši vēlāk, informācija jāiesniedz par visu darbības periodu.

13.2.1. Pretendenta apstiprināts Pretendenta un Personu (t.sk. apakšuzņēmēju), uz kuru iespējām Pretendents balstās, iepriekšējos piecos gados (2016, 2015, 2014, 2013, 2012) līdz piedāvājuma iesniegšanas brīdim veikto būvuzraudzības pakalpojumu saraksts atbilstoši Veikto būvuzraudzības pakalpojumu saraksta veidnei (3.2.pielikums), kas apliecina Pretendenta atbilstību nolikuma 12.4.1.punktam. Jaundibinātiem uzņēmumiem/uzņēmumiem, kas savu darbību uzsākuši vēlāk, informācija    jāiesniedz par visu darbības periodu.

13.2.2.
   Pasūtītāju atsauksmes par katru no būvuzraudzības līgumiem.

13.2.2. Pretendenta piedāvāto galveno speciālistu saraksts atbilstoši Galveno speciālistu saraksta veidnei (3.3.pielikums). Par Pretendenta piedāvātajiem speciālistiem norāda tādu informāciju par būvuzraudzības pakalpojumiem, kuri apliecina speciālistu pieredzi nolikuma 12.4.2.1 un 12.4.2.2. apakšpunktam. 
13.2.3. Pretendenta piedāvātā:

Galvenā būvuzrauga akta par būvju pieņemšanu ekspluatācijā kopijas vai cits dokuments par objektiem, ar kuriem tiek apliecināta speciālista pieredzes atbilstība un 
Būvuzraugam kanalizācijas tīklu izbūvei  akta par būvju pieņemšanu ekspluatācijā kopijas vai cits dokuments par objektiem, ar kuriem tiek apliecināta speciālista pieredzes atbilstība..
Ārvalstu Pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai. Pretendents iesniedz apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar Pretendentu tiks noslēgts iepirkuma līgums, tas ne vēlāk kā 5 (piecu) darbadienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegts Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems
. 

13.2.4. Par to, ka Galvenais būvuzraugs un Būvuzraugs kanalizācijas tīklu izbūvei ir reģistrēti LR Būvkomersantu reģistrā kā Pretendenta vai Pretendenta piedāvāto apakšuzņēmēju līgumdarbinieki, Pasūtītājs pārliecinās LR Būvkomersantu reģistrā Būvprakses un arhitektu prakses sertifikātu datu bāzē. Ja Galvenais būvuzraugs un Būvuzraugs kanalizācijas tīklu izbūvei nav reģistrēti LR Būvkomersantu reģistrā kā Pretendenta vai Pretendenta piedāvāto apakšuzņēmēju līgumdarbinieki, tad Pretendents iesniedz savstarpēja vienošanos vai līgumu par šajā iepirkumā paredzēto darbu veikšanu, kurā ir arī apliecinājums, ka  līguma slēgšanas tiesību piešķiršanas gadījumā, līdz Būvuzraudzības pakalpojumu līguma slēgšanai dienai (ne vēlāk kā 10 (desmit) darbadienu laikā no lēmuma paziņošanas) speciālisti tiks reģistrēti LR Būvkomersantu reģistrā kā Pretendenta vai apakšuzņēmēja līgumdarbinieks saskaņā ar MK noteikumiem Nr.500 „Vispārīgie būvnoteikumi”.

13.2.5. Pretendenta piedāvāto speciālistu CV un pieejamības apliecinājums visa līguma izpildes laikā atbilstoši CV veidnei (3.4.pielikums). Par Pretendenta piedāvātajiem speciālistiem Pretendents norāda informāciju par veiktajiem būvuzraudzības pakalpojumiem, kuri apliecina speciālistu atbilstību nolikuma 12.4.2.1 un 12.4.2.2. apakšpunktiem.
13.2.6. Pretendentam pieejamā tehniskā aprīkojuma apraksts atbilstoši Tehniskā aprīkojuma sarakstam (5. pielikums).

13.2.7. Apakšuzņēmējiem nododamo Pakalpojuma daļu aprakstu  atbilstoši Apakšuzņēmējiem nododamo pakalpojuma daļu  saraksta veidnei (3.5. pielikums).
13.2.8. Apakšuzņēmēja apliecinājums atbilstoši Apakšuzņēmēja, uz kuru iespējām pretendents balstās, apliecinājuma veidnei (3.6.pielikums) par gatavību veikt Apakšuzņēmējiem nododamo pakalpojuma daļu sarakstā norādītās pakalpojuma daļas un/vai nodot Pretendenta rīcībā Pakalpojuma sniegšanai (Iepirkuma līguma izpildei) nepieciešamos resursus un/vai Pretendenta un apakšuzņēmēja līgums par sadarbību Iepirkuma līguma izpildei, kas pierāda, ka Pretendenta rīcībā būs Iepirkuma līguma izpildei nepieciešamie resursi (nosakot resursu nodošanas apjomu, termiņu, uz kādu šie resursi tiek nodoti, un solidāru atbildību līguma izpildē), gadījumā, ja ar Pretendentu tiks noslēgts Iepirkuma līgums.
14. Tehniskais piedāvājums

Tehniskais piedāvājums Pretendentam jāsagatavo saskaņā ar Tehnisko specifikāciju (1.pielikums) ievērojot Tehniskā piedāvājuma sagatavošanas vadlīnijas (6.pielikums). 

15. Finanšu piedāvājums 

15.1.1. Finanšu piedāvājumā jānorāda līgumcena – Pakalpojuma kopējā cena, par kādu tiks sniegts Pakalpojums (Pakalpojuma kopējā cena),  kā arī visas vienības cenas un visu pozīciju izmaksas. Finanšu piedāvājums jāsagatavo  atbilstoši  Finanšu piedāvājumam (4.pielikums).
15.1.2. Finanšu piedāvājumā cenas jānorāda euro (EUR) bez PVN. Atsevišķi jānorāda Pakalpojumu cena ar PVN (iepirkuma līguma summa).

15.1.3. Cenās jāiekļauj visas izmaksas, kas ir saistītas ar Pakalpojuma sniegšanu.

16. Piedāvājumu atvēršana 
16.1. Piedāvājumus atver tūlīt pēc piedāvājumu iesniegšanas termiņa beigām.

16.2. Pretendenta pārstāvis var piedalīties Piedāvājumu atvēršanas sanāksmē.

16.3. Piedāvājumus atver to iesniegšanas secībā, nosaucot Pretendentu, piedāvājuma iesniegšanas datumu un laiku un piedāvāto cenu (bez PVN).
16.4. Ja Pretendents pieprasa, Iepirkuma komisija 5 (piecu) darbdienu laikā pēc pieprasījuma saņemšanas iesniedz Pretendentam piedāvājumu atvēršanas sanāksmes protokola izrakstu.

17. Piedāvājumu izvērtēšana 
17.1. Piedāvājumus Iepirkuma komisija izvērtē  slēgtās sēdēs.
17.2. Iepirkuma komisija:

17.2.1. atlasa piedāvājumu ar nolikuma prasībām atbilstoši noformētu Finanšu piedāvājumu ar viszemāko cenu;
17.2.2. pārbauda, vai Pretendenta piedāvājuma nodrošinājums atbilst nolikuma prasībām. Ja Piedāvājuma nodrošinājums nav pievienots vai tas neatbilst nolikuma prasībām, piedāvājums tiek noraidīts;
17.2.3. pārbauda, vai Pretendenta Pieteikums dalībai Iepirkumā atbilst nolikuma prasībām. Ja Pieteikums dalībai Iepirkumā neatbilst nolikuma prasībām, Pretendenta piedāvājums tiek noraidīts;
17.2.4. pēc piedāvājuma noformējuma pārbaudes, Iepirkuma komisija pārbauda Pretendenta, kurš iesniedzis piedāvājumu ar viszemāko cenu, iesniegto Atlases un kvalifikācijas dokumentu atbilstību nolikuma prasībām. Ja Pretendents nav iesniedzis visus nepieciešamos  atlases un kvalifikācijas dokumentus vai iesniegtajos dokumentos komisija konstatētas neatbilstības vai neprecizitātes, vai rodas šaubas par dokumentu autentiskumu, Iepirkuma komisija var lūgt precizēt/papildināt dokumentāciju. Ja Pretendents pēc Iepirkuma komisijas lūguma atbilstošā termiņā nebūs iesniedzis visus kvalifikācijas dokumentus vai tie neapliecinās Pretendenta atbilstību nolikuma prasībām, Pretendenta piedāvājums tiks noraidīts;
17.2.5. atbilstoši SPSIE 48.pantā noteiktajai kārtībai pārbauda, vai uz Pretendentu neattiecas SPSIL 48.panta pirmās daļas izslēgšanas nosacījumi;
17.2.6. vērtē Pretendenta Tehnisko un Finanšu piedāvājumus.
17.3. Ja Iepirkuma komisijai šķiet, ka Pretendenta piedāvājums ir nepamatoti lēts, Iepirkuma komisija pirms šāda piedāvājuma iespējamās noraidīšanas rakstveidā pieprasa skaidrojumu par piedāvāto cenu vai izmaksām, izdrukas no Valsts ieņēmumu dienesta EDS sistēmas.  Pretendenta piedāvājums tiek noraidīts, ja Pretendenta sniegtie skaidrojumi nepamato Pretendenta piedāvāto zemo cenu vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos noteikto pienākumu ievērošanu.  
17.4. No piedāvājumiem, kas atbilst  visām nolikumā noteiktajām prasībām, Iepirkuma komisija izvēlas piedāvājumu ar viszemāko cenu. Iepirkuma komisija ņem vērā piedāvājumā norādīto
 Pakalpojuma kopējā cenu bez PVN. 
17.5. Ja Pretendents, kurš būs iesniedzis piedāvājumu ar viszemāko cenu, tiks atzīts par neatbilstošu nolikumā noteiktajām atlases prasībām vai nepamatoti lēts, Iepirkuma komisija vērtēs tā Pretendenta piedāvājumu, kurš būs iesniedzis piedāvājumu ar nākamo viszemāko cenu u.tt..
17.6. Iepirkuma līguma slēgšanas tiesības Iepirkuma komisija piešķir Pretendentam, kurš iesniedzis visām nolikumā noteiktajām prasībām atbilstošu piedāvājumu ar viszemāko cenu.
18. Lēmuma izziņošana un līguma slēgšana
18.1. Iepirkuma komisija 5 (piecu) darbdienu laikā pēc lēmuma pieņemšanas vienlaikus informē visus Pretendentus par pieņemto lēmumu attiecībā uz iepirkuma līguma slēgšanas tiesību piešķiršanu, kā arī publicē paziņojumu savā mājaslapā http://jekabpilsudens.lv/lv/page-885861).
18.2. Pasūtītājs rakstveidā  uzaicina Pretendentu, kuram Pasūtītājs piešķīris līguma slēgšanas tiesības, noslēgt līgumu. 

18.3. Ja līguma slēgšanas tiesības tiks piešķirtas personu apvienībai, tai 10 (desmit) darbdienu laikā pēc lēmuma paziņošanas jāiesniedz Pasūtītājam komersanta reģistrācijas apliecības kopija un jāierodas noslēgt līgums.

18.4. Iepirkuma līgumu slēdz atbilstoši Iepirkuma līguma veidnei (3.pielikums).  Grozījumi Iepirkuma līgumā, tehniskajās specifikācijās un Pretendenta piedāvājumā nav pieļaujami. Ja Pretendentam ir iebildumi pret iepirkuma līguma veidni, tie jāiesniedz Pasūtītājam ne vēlāk kā 7 (septiņas) dienas pirms piedāvājuma iesniegšanas termiņa beigām. Pēc šī termiņa iesniegtie iebildumi netiks ņemti vērā. 
18.5. Ja izraudzītais Pretendents Pasūtītāja norādītajā termiņā neierodas noslēgt līgumu, Pasūtītājs uzskatīs, ka tas ir atteicies slēgt līgumu ar Pasūtītāju un Iepirkuma komisija pieņem lēmumu slēgt līgumu ar nākamo Pretendentu, kura piedāvājums ir ar viszemāko cenu un atbilst nolikuma prasībām,  vai pārtraukt iepirkumu, neizvēloties nevienu piedāvājumu. 
18.6. Pasūtītājs ir tiesīgs nenoslēgt Iepirkuma līgumu un pārtraukt Iepirkumu, ja tam ir objektīvs pamatojums, tostarp, bet ne tikai, ja Pretendentu piedāvātā Pakalpojumu kopējā cena bez PVN pārsniedz Pasūtītāja paredzamo Iepirkuma līguma cenu, ja tehnisku iemeslu dēļ ir nepieciešams veikt būtiskas izmaiņas Iepirkuma dokumentācijā u.c., par to vienlaikus rakstveidā informējot visus Ieinteresētos piegādātājus un  Pretendentus, kā arī publicē paziņojumu un ievieto to savā mājaslapā http://jekabpilsudens.lv/lv/page-885861).
19. Nolikumam pievienoti 6 (seši) pielikumi: 

1.pielikums Tehniskā specifikācija ar pielikumiem
2.pielikums  Iepirkuma līguma projekts ar pielikumiem 
2.1. pielikums Līguma izpildes garantijas veidne

2.2. pielikums Pakalpojuma Nodošanas - pieņemšanas akts

2.3. pielikums Speciālistu laika ieguldījuma uzskaites veidne

3.pielikums Veidņu paraugi piedāvājuma sagatavošanai

3.1.  Pieteikums dalībai iepirkuma procedūrā

3.2.  Veikto būvuzraudzības pakalpojumu saraksts

3.3.  Galveno speciālistu saraksts

3.4.  CV veidne
3.5.  Apakšuzņēmējiem/Personām, uz kuru iespējām Pretendents balstās, nododamo būvuzraudzības pakalpojuma daļu saraksts
3.6.  Apakšuzņēmēja/personas, uz kuras iespējām pretendents balstās, apliecinājums

3.7.  Konfidencialitātes apliecinājums 
4.pielikums Finanšu piedāvājuma sagatavošanas veidne
5.pielikums Tehniskā aprīkojuma saraksta veidne
6.pielikums Tehniskā piedāvājuma sagatavošanas vadlīnijas

� trīs gadu vidējais finanšu apgrozījums ( (apgr.1+apgr.2+apgr.3) /3 )


� trīs gadu vidējais finanšu apgrozījums ( (apgr.1+apgr.2+apgr.3) /3)


� Minētā kārtība par īslaicīgo pakalpojumu sniegšanu attiecas uz personām, kuru mītnes valstis ir Eiropas Savienības dalībvalstis vai Eiropas Brīvās tirdzniecības asociācijas dalībvalsts un kuru sniegto pakalpojumu izcelsmes valsts ir Eiropas savienības dalībvalsts vai Eiropas Brīvās tirdzniecības asociācijas dalībvalsts (proti, Islande, Lihtenšteina, Norvēģija, Šveice). Tomēr personām no citām valstīm ir jāveic pilnā kvalifikācijas atzīšana, piemērojot vispārējo profesionālās kvalifikācijas atzīšanas sistēmu (arī gadījumos, ja šīs personas Latvijā profesionālos pakalpojumus sniegs īslaicīgi).


� Ja Finanšu piedāvājumā ir konstatētas aritmētiskās kļūdas, vērā ņem pareizi aprēķināto summu

